google/wiki40b huggingface dataset:
Moss Landing kraftverk

Moss Landing kraftverk er et kombinert oljekraftverk og gasskraftverk i delstaten California i USA, belliggende i Monterey Bay sør for San Francisco. Det har en installert produksjonskapasitet på 1 500 MW, fordelt på 2 turbiner. I tillegg ble to kombinasjonsturbiner for olje- og gassfyring installert i 2002, mens fem eldre turbiner på 10 MW hver ble stengt i 1994. Dette er delstatens tredje største fossile kraftverk målt etter installert produksjonseffekt. Anlegget ble påbegynt omkring 1950 og stod ferdig i 1968. Brenselkilden er naturgass og olje.
Norske Postkortsamlere

Norske Postkortsamlere er landets eldste og største spesialklubb for samlere av eldre og nyere postkort. Foreningen ble stiftet 10. oktober 1981 og utgir medlemsbladet Postkortet.
Næringslovutvalget

Næringslovutvalget var et utvalg som hadde til oppgave å ivareta matsikkerhet i Norge. Det ble oppnevnt ved kongelig resolusjon av 2. februar 1990 (Syse-regjeringen) etter forslag fra et enstemmig Storting. Utvalgets mandat fremgår av NOU 1996 10
Utvalget ble nedlagt i år 2000 og hadde da fremmet mellom 40 og 50 ulike utredninger på en rekke regulerings-, nærings- og samfunnsområder, samt levert et betydelig antall høringssvar.
NOU 1996: 9 «Effektiv matsikkerhet - Én lov - ett departement - ett statlig tilsyn» var eneste utredning som ble trykt i NOU-serien. Utvalget er også omtalt i Stat&styring nr 6/1992.  
Utvalget foreslo opphevelse av bant annet åpningstidsloven, etableringsloven, fiskeoppdrettsloven og hotelloven.
Av utredninger og forslag nevnes:
Frister for forvaltningens saksbehandling
Turbilløyve (forslag gjennomført) og drosjeløyve-utredninger
Ett kontaktpunkt
Plan- og bygningsloven
Bindende forhåndstilsagn på skatterettens område (gjennomført)
Gjennomgang av virkemiddelapparatet (SND ++)
Avvikling av hotelloven 
(og handelsloven tror jeg)
Omsetningsreguleringene i landbruket
Dobbeltreguleringene av sikkerheten på flyttbare innretninger i petroleumssektoren
Jordloven (kanskje også konsesjonsloven)
Opphevelse av odelsretten/endringer i odelsloven
Fjorten suger

Handling

Fjortenårige «Emma» er i sine egne øyne en veldig kul jente. Nå har hun begynt å omgås med sin storebrors kompiser, som er eldre enn henne. Hun kommer veldig skjevt ut. Hun møter også skateren «Aron».

Om filmen

Filmen starter med at hovedpersonen, fjortenårige Emma, drar på en fest, som den eldre broren hennes, Markus, ikke ønsker at hun skal dra på. På festen blir hun alt for full, og sovende i en seng blir hun voldtatt av en av brorens kamerater. Filmen fokuserer på de indre, følelsesmessige konsekvensene dette får for de to hovedpersonene Emma og Markus. Emma finner ikke ut av hvordan hun skal takle voldtekten. Hun har lyst til å fortelle det til foreldrene sine og myndighetene, men hun ombestemmer seg begge ganger. Først når hun får bekreftelse fra Aron, en gutt som hun liker godt, på at hun er verdt kjærligheten hans, klarer hun å konfrontere overgriperen på sin måte. Hun knuser en flaske i hodet hans. Etterpå føler hun seg fri både til å bli kjæreste med Aron og til å gråte sammen med broren. Markus merker at det er noe galt med søsteren. Hun er plutselig blitt veldig innesluttet. Ingen av vennene hans vil fortelle ham hva som har skjedd. Ryktene han får høre er lite konkrete, og det frustrerer ham. Han går til angrep på en av ryktesprederne, og forsøker på en annen fest å provosere fram sannheten. Da Emma knuser en flaske i hodet på overgriperen, vennen Patrick, skjønner Markus sammenhengen. Han går til politiet og anmelder ham.
China Clipper

China Clipper var det første av tre Martin M-130 fire-motors flybåter bygget for Pan American Airways som ble brukt til å åpne den første kommersielle flyrute over Stillehavet fra San Francisco til Manila i november 1935. Byggeprisen var 417 000 dollar. Det (og de to andre) ble bygget av Glenn L. Martin Company i Baltimore, Maryland, og ble levert til Pan Am den 9. oktober 1935.
Flyet startet 22. november 1935 fra Alameda, California i et forsøk på å levere den første luftpost og frakt over Stillehavet. Selv om det under åpningsturen skulle flys over San Francisco – Oakland Bay Bridge (da under bygging), forstod piloten at ha ikke ville gå klar av stillaser og måtte, med knapp margin, fly under i stedet. Den 29. november nådde flyet sin destinasjon, Manila, etter å ha fløyet via Honolulu, Midwayøyene, Wake Island og Guam, og leverte over 110 000 brev. Blant besetningen på denne turen var det en som verden senere ble opptatt av, navigatøren Fred Noonan da han, sammen med Amelia Earhart forsvant under et forsøk på å fly jorden rundt.

Andre verdenskrig

China Clipper ble malt i en olivengrønn farge med et stort amerikansk flagg under cockpit, og omtalt som «Sweet Sixteen» blant Pan Americans personell. «Sixteen» på grunn av registreringen: NC14716.

Tap og havarier

China Clipper forble i Pan Ams tjeneste frem til januar 1945, da den ble ødelagt under et havari i Port of Spain i Trinidad og Tobago. Flight 161 hadde startet fra Miami med Léopoldville i Belgisk Congo som mål, men med stopp for etterfylling av bensin i Puerto Rico. Etter å ha foretatt et mislykket forsøk på å lande kom hun under det andre forsøket for lavt og traff vannflaten med for høy hastighet to km før det planlagte landingsområdet. Møtet med vannflaten slo hull på skroget, vann strømmet inn og flyet gikk til bunns. 23 passasjerer og besetning omkom og syv overlevde, blant dem flyets kaptein og styrmann.

Minner

Både de forente staters og det filippinske postvesen utga luftostfrimerker til den første tur i hver retning med China Clipper mellom San Francisco og Manila (22. november – 6. desember 1935).
Håvard Klemetsen

Karriere

Klemetsen debuterte i verdenscupen i 2003. Under VM 2005 i Oberstdorf var han med på å vinne gull i lagkonkurransen, og kom på 20.-plass i den individuelle kombinertøvelsen. Under VM 2007 i Sapporo vant han bronse i lagkonkurransen sammen med Espen Rian, Petter Tande og Magnus Moan.
Han deltok ved Ski-VM 2011 i Oslo, i normalbakke/10 kilometer individuelt. Han lå på andreplass etter hoppingen, og gikk ut 19 sekunder bak Eric Frenzel, men endte på 10.-plass etter langrennet.  Han tok sin første verdenscupseier 3. desember 2011 i Lillehammer (HS100 / 10 km).
Klemetsen gikk sammen med Jørgen Graabak, Magnus Moan og Magnus Krog på det norske laget som tok sølv i lagkonkurransen i normalbakken i VM 2013 i Val di Fiemme. Alle fire tilhører Granåsen Skiteam.
Under Vinter-OL 2014 hoppet og gikk Klemetsen på det norske laget som tok gull i lagkonkurransen. Klemetsen gikk der sammen med Magnus Moan, Magnus Krog og Jørgen Graabak. 
Håvard Klemetsen vant 2×7,5 km i kombinert langrenn lag finale menn sammen med Jørgen Graabak i Lahtis 1. mars 2014.
Under Ski-VM 2015 i Falun tok Klemetsen sølv i lagkonkurransen i normalbakken sammen med Magnus Moan, Mikko Kokslien og Jørgen Graabak, og bronse sammen med Moan på lagsprinten.
Han la opp etter sesongen 2016/17.
Naustdal (Eid kommune)

Naustdal i Eid kommune er et lite tettsted som ofte blir forvekslet med Naustdal kommune i Sunnfjord.
Det står to store bautasteiner på Naustdal som folk mener er til minne om kong Vemund og drapet på han under Harald Hårfagres tid. Den ene står helt nede ved sjøen, og den andre er en 6 meter høy bautastein som står midt på et gårdsbruk i Naustdal.
Dicronocephalus chantrainei

Utseende

En middelsstor, brunt eller grått bestøvet gullbasse. Hannen har et par horn i pannen, beina, særlig forbeina, er lange.

Levevis

Larvene utvikler seg i jorda. Hunnen samler friske blader, som hun ruller sammen, legger et egg på og begraver. Hannenes forlengede forbein og horn tyder på at de kjemper om hunnene.

Utbredelse

Arten er utbredt i det nordlige Myanmar.
Gårdsnisse

Historisk betydning

Gårdsnissen ble ansett som en svært viktig del av gårdsdriften. Det var viktig å ikke forarge gårdsnissen, for den kunne fort finne på pek og gjøre skade for gårdsfolket, som f.eks. å sparke bort stolen for budeie når hun skulle melke, eller slippe ut dyrene ved å åpne grinden til innhegningen som stengte dyrene inne. En måte å blidgjøre gårdsnissen på var å sette ut grøt på juleaften. Grøten ble satt ut i låven, og mange gårdsbruk holder denne tradisjonen ved like også i dag, til glede for mange barn.
Dersom man behandlet gårdsnissen på en god måte kunne han bidra slik at gårdsdriften gikk godt, f.eks. ved å berolige dyrene dersom de ble urolige om natten, og passe på at det ikke skjedde noe galt på gården, f.eks. at ingen dyr rømte, eller at det ble brann.
Gårdsnissene ble ofte observert i grålysningen, eller skumringen, eventuelt om natten. Mang en bonde har sett gårdsnissen krysse tunet mens han satt på utedoen i den lyse sommernatten.

Betydning i dag

Gårdsbruk arrangerer juleverksteder der en person kler seg ut som gårdsnisse, og stiller opp for barn og voksne for å spre julestemning.
Rocky (band)

Rocky var et rockeband fra Trondheim. Det ble startet i 1977 av Knut J. Dahle (piano/vokal), Kjell Arne Brødreskift (gitar/vokal), Bjarne Bårdstu (bass/vokal) og Otto Teigseth (trommer). Etter 1980 skiftet besetningen flere ganger, og i 1981 besto bandet av Kjell Arne Brødreskift, Per Gunnar Lauritzen, Stein Bonesmo, Knut J. Dahle og Per Otto Wigum.
Dette året debuterte Rocky med albumet Hard granitt & mjuk marmor. Det ble utgitt en singel fra dette albumet med gla'holdningslåta «Hasj e' Bæsj» på a-sida og «E' du hypp på jogging» på b-sida. I 1982 utgav bandet singelen «Videot».
Vannforgiftning

Vannforgiftning eller hjerneødem er en tilstand der kroppen, på grunn av overdrevent inntak av vann, får en underbalanse av viktige stoffer; særlig elektrolytter, magnesium og kalsium.
Det har vært tilfeller der idrettsutøvere har kollapset og besvimt på grunn av vannforgiftning, og noen få tilfeller med dødelig utgang.
Hellendoorn

Hellendoorn er en kommune øst i  Nederland, femten kilometer fra Almelo. Regionen heter Overijssel. 
Hellendoorn er en kommune og ei bygd i fylket Overijssel på/ved grensen av Salland of Twente. Kommunen telte på første juli 2006 
36.118 innbyggere på ei overflate av 139,03 km. Hellendoorn er særlig blir kjent gjennom Eventyrparken. Kommunen er en del av plus regio Twente.

Trafikk og transport

Lokaltoget fra Zwolle til Enschede stopper to ganger i timen i retning av Nijverdal. Den andre stasjonen i kommunen er Daarlerveen på jernbanelinjen Almelo-Mariënberg.
Riksveien 35 går tvers gjennom Nijverdal og lager i rushtid store trafikkorker i sentrum. Kommunen jobber på en løsning på  trafikkproblemet i kombiplan Riksvei 35.

Tettsteder i Hellendoorn

Daarle, Daarlerveen, Eelen en Rhaan, Egede, Haarle, Hankate, Hexel, Hulsen, Marle og Nijverdal (kommunehus).
Thomas Snekker

Thomas Christoffersen best kjent som Thomas Snekker var en snekker som var sentral i Stavangerrenessansen. Han døde omkring 1640.
Han tok borgerskap i Stavanger omkring 1602. Han jobbet ut fra Stavanger, men arbeidet langs hele Sørvestlandet. Thomas Snekker var en elev av den kjente kunstneren Gottfried Hendtzschel. Thomas og broren Lauritz fikk begge tilnavnet Snekker på grunn av sitt yrke som snekkere. De laget flere altertavler og annen kirkeutsmykning. Ifølge Robert Kloster har han laget de fleste av Rogalands eldste altertavler og prekestoler.
Kjente verk; altertavlen i Røldal stavkirke og i Vikedal kirke i Ryfylke.
Sankt Stefans orden

Sankt Stefans orden formelt Den kongelige ungarske Sankt Stefans orden (ungarsk: Magyar királyi Szent Istvan lovagrend, tysk: Königlich-Ungarische Sankt Stephans-Orden eller Königlich ungarischer Orden des heiligen apostolischen Königs Stephan), var en ungarsk orden innen Habsburgmonarkiet. Den ble innstiftet av keiserinne og dronning Maria Teresia 5. mai 1764, samme dag som hennes sønn Josef II ble kronet til Konge av romerne. Ordenen ble oppkalt etter helgenkongen Stefan I av Ungarn, Ungarns første konge (regjerte (997-1038). I ordenens statutter ble ordenen hevdet å være en fornyelse av en orden som eksisterte i Stefan Is tid. Dette var et forsøk på å utstyre ordenen med en gammel og fornem historie, men uten rot i virkeligheten. Kongen av Ungarn var ordenens stormester. Da Karl I i november 1918 trådte tilbake fra sin keiser- og kongegjerning ble ordenen avskaffet.
Ordenen ble i 1938 gjenopptatt som ungarsk statsorden av riksforstander Miklós Horthy, som foretok tre utnevnelser, den siste i 1944.

Insignier

Ordenstegnet for Sankt Stefans orden besto av et grønnemaljert gullkantet kors med utsvingte korsarmer (på tysk kalt Tatzenkreuz). Midtmedaljongen var rød og bar Ungarns riksvåpen, et dobbeltkors på et treberg, flankert av bokstavene «M» og «T» for Maria Teresia. Medaljongen var omgitt av mottoet «PUBLICUM MERITORUM PRAEMIUM» (offentlig tegn på fortjeneste). Korset var kronet med den ungarske kongekrone, den såkalte Stefanskronen. Reversen bar innskriften «STO./STRI./AP.» (for Sancto Stephano Regi Apostolico, den hellige apostoliske konge Stefan). Ordensbåndet var grønt med røde striper. Fargene forekommer i Ungarns riksvåpen og Ungarns flagg.
Ordensstjernen for storkors hadde åtte grupper av stråler og bar i midten midtmedaljongen fra ordenskorset omgitt av en hvit bord med en eikekrans i grønn emalje og gull. Ordensstjernen kunne også være utført i briljanter.
Ordenskjedet besto av 25 ledd utformet som Stefanskronen, 13 ledd med monogrammet «SS» (for Sanctus Stephanus) og 12 ledd med monogrammet MT (for Maria Teresia). Midtleddet hadde en svevende ørn som motiv, omgitt av mottoet «STRINGIT AMORE» (den forbinder ved kjærlighet).
Ordensdrakten var grønn med rødt for og hermelinskanter.

Tildeling

Sankt Stefans orden ble tildelt for sivile fortjenester, hovedsakelig til innehavere av sentrale statsembeter og viktige stillinger i diplomatiet. Ordenen ble tildelt medlemmer av den keiserlige- og kongelige familie og eller i hovedsak ungarske adelige, som kunne vise til forfedre i minst fire adelige slektsledd. Fra midten av 1800-tallet ble den også tildelt for innsats inne vitenskap og kunst. Ordenen var begrenset til 100 medlemmer: 20 storkors, 30 kommandører og 50 riddere. Ordenen ble tildelt i hele Habsburgmonarkiet, men med overvekt av mottagere fra Ungarn og Siebenbürgen. Den ble også tildelt utlendinger.
Etter at riksforstander Miklós Horthy i 1938 gjenopptok ordenen som ungarsk statsorden, ble det foretatt utnevnelser i 1940, 1943 og 1944.
Slåtterøy fyr

Historie

Slåtterøy fyr ble tegnet av fyrdirektør Carl Fredrik Diriks og stod ferdig i 1859. Det 25,1 meter høye støpejernstårnet er landets fjerde eldste og ble i sin tid levert fra Bærums Verk med lykt fra Næs Jernverk. Fyrtårnet er rødmalt med et hvitt belte og ligger 45,8 meter over havet. Stasjonen ble elektrifisert i 1958 og siden den gang har Slåtterøy fyr hatt landets kraftigste fyrlys. Lampen er et 2. ordens linseapparat, med en styrke på 5 180 000 candela. Lyset kan sees 18,5 nautiske mil fra land. 
Til fyrstasjonen hører en stor fyrvokterbolig, maskinhus og to naust. Naustet like ved fyret ble bygget i 1902. En forseggjort råsteinsvei med 140 trappetrinn fører opp til fyret. De håndmurte steinarbeidene omfatter også gjerder og terrasseringer. Det er flere installasjoner for værmåling.

Bombet

Undre andre verdenskrig var 20 tyskere stasjonert på fyret, og områder rundt var minelagt. Et britisk fly bombet fyrstasjonen, og en bombe drepte en av døtrene til fyrvokteren. Skadene fra bombingen er fremdeles synlige på fyrtårnet. I 1956 ble en fyrvokter tatt av en brottsjø og omkom.

Automatisert og fredet

Fyret ble automatisert på 1980-tallet og har stått uten bemanning fra 30. juni 2003. I 1999 ble stasjonen med fyrvokterbolig, maskinhus, to naust og den steinlagte veien fredet av Riksantikvaren.

Ny bruk

Venner av Slåtterøy fyr ble dannet i 2004. Foreningen disponerer fyrstasjonen, av Kystverket, mot at fyrvokterboligen og området rundt holdes vedlike. Foreningen leier ut soveplasser i den gamle fyrvokterboligen og tilbyr omvisninger på området. Det er sengeplass til ca. 10-14 personer. Det er kjøkken i begge etasjer, innlagt strøm og dusj.

Fotnoter

Normaler for Slåtterøy fyr
Gedern

Personer

Tysklands tidligere visekansler, fyrst Otto zu Stolberg-Wernigerode, ble født på slottet i Gedern.
Norges ambassade i Helsingfors

Norges ambassade i Helsingfors er en norsk utenriksstasjon. Ambassaden huser den norske ambassadør i Finland og hans stab. Den ligger i Rehbindervägen 17 i Helsingfors.
Grunnkretser i Øystre Slidre kommune

Grunnkretser i Øystre Slidre kommune er delområder og grunnkretser som seksjonerer Øystre Slidre kommune, Oppland, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Håvard Nordtveit

Tidlig karriere

Nordtveit har tidligere spilt for SK Vats 94, Skjold IL og FK Haugesund. Han spilte 9 seriekamper for Haugesund i 2007-sesongen av Adeccoligaen.

Arsenal

15. juni 2007 skrev han under en 4-årskontrakt med Arsenal. Han gikk fra FK Haugesund til Arsenal for en overgangssum på £500 000 innledningsvis, som skulle stige til £2 millioner etter 40 førstelagskamper.
Han debuterte for Arsenal i en treningskamp mot Barnet F.C. den 14. juli 2007. Han kom inn som innbytter ved pause for Kerrea Gilbert. Han ble utpekt til kaptein på Arsenals reservelag til den første kampen i reserveligaen 2007-08; i et intervju med Arsenal.com, sa Nordtveit at «det var en stor ære» å ha blitt kaptein og at han håpte å fortsette i den rollen fremover. Nordtveit skårte sitt første mål for London-klubben i en reservelagskamp mot Birmingham City, den 17. september 2007.

Salamanca

18. august 2008 signerte Union Deportiva Salamanca Nordtveit på et sesonglangt lån for 2008-2009-sesongen for å spille i Segunda División sammen med en annen ung Arsenal-spiller, Pedro Botelho. Låneoppholdet ble avbrutt 29. oktober 2008, og Nordtveit returnerte offisielt til Arsenal to dager senere.  Han spilte totalt 3 kamper for Union Deportiva Salamanca.
Etter returen fra Spania ble Nordtveit ifølge meldinger i norsk media et ettertraktet låneobjekt for flere norske klubber, deriblant Brann.

Lillestrøm

Den 10. mars meldte flere norske media at Nordtveit gikk på utlån til Lillestrøm SK. Han signerte en utlånsavtale frem til 1. august 2009.
Nordtveit debuterte i årets første serierunde i en bortekamp mot Stabæk IF den 14. mars 2009.

1. FC Nürnberg

Han spilte totalt 19 kamperpå lån til 1. FC Nürnberg under Bundesliga-sesongen 2009/2010, og debuterte mot Hannover_96 den 22. august  2009

Borussia Mönchengladbach

30. desember 2010 skrev Håvard Nordveit en tre og ett halvt-årskontrakt med Borussia Mönchengladbach mot en overføringssum til Arsenal på ₤800 000.

Han debuterte den 15. januar 2011 med drakt nummer 16.

Landslagsspill

Han har til sammen 55 kamper på aldersbestemte landslag og 45 A-landskamper. I hans tredje landskamp, borte mot Nord-Irland 29. februar 2012, scoret han det første målet og Norge vant kampen 3–0.
Yengisar

Yengisar (kinesisk: 英吉沙县; pinyin: Yīngjíshā Xiàn; uigursk: يېڭىسار ناھىيىسى / Yengisar Nahiyisi) er et fylke i prefekturet Kashgar i den autonome region Xinjiang i Folkerepublikken Kina.
Byen er kjent for sin produksjon av uighurenes tradisjonelle kapper.
Befolkningen var på 214 876 innbyggere i 1999.

Jernbane

Kashgar-Hotan-jernbanen løper gjennom området.

Vei

Kinas riksvei 315 løper gjennom området. Den fører vestover fra Xining i provinsen Qinghai til Kashgar (Kashi) i Xinjiang.
Traffic Exchange

Traffic Exchange er et fenomen som oppstod på 1990-tallet og som hadde som formål å øke trafikk til nettsteder. Begrepet autosurf benyttes om Traffic Exchange der reklame for andre nettsteder skiftes automatisk.
I begynnelsen ble Traffic Exchange benyttet til legitime formål der mindre bedrifter ønsket å bygge kontaktnettverk med andre mindre bedrifter. Etter hvert har nettsvindlere tatt mer og mer over, og de fleste nettsteder som tilbyr Traffic Exchange fungerer som Ponzi-svindler og inneholder utelukkende reklame for andre svindelkonsepter.
Som et tiltak for å forhindre svindel med Traffic Exchange har betalingstjenesten PayPal bannlyst konsepter som kombinerer auto-surf og nettverkssalg.
Trondheimsmannen Helge Normann driver det Panama-registrerte selskapet GoodleAdz som blant annet promoterer en Traffic Exchange. Lotteritilsynet har uttalt at konseptet har pyramidelignende trekk.
I 2017 gikk en norsk kvinne til Finansklagenemnda og krevde at DnB dekket et tap hun hadde pådratt seg gjennom konseptet My Advertising Pays, men fikk ikke medhold.
Lydspill

Lydspill er elektroniske spill som kan for eksempel spilles på en datamaskin. De ligner på videospill, men fokuserer mer på det som høres enn det som sees.
De første spillene av denne arten var hovedsakelig utviklet som videospill for blinde, og ble gjerne utviklet av amatørprogrammerere. De utvikles også slik i dag. Men ettersom flere og flere ble interessert i spill av denne typen, så ble det etter hvert en populær plattform for lydartister og forskere for å utvikle spill for funksjonshemmede. De fleste lydspill spilles på en datamaskin, men det finnes noen for spillkonsoller, blant annet WARP.
Lydspill eksisteres på samme måte som andre videospillsjangere, for eksempel eventyrspill, bilspill, actionspill og så videre.
Piedrabuena kraftverk

Piedrabuena kraftverk er et varmekraftverk i provinsen Buenos Aires i Argentina. Det har en installert produksjonskapasitet på 620 MW, fordelt på to turbiner. Anlegget ble påbegynt omkring 1975, og stod ferdig i 1985. Brenselkilden er naturgass og olje.
Jean II Le Maingre

Jean II Le Maingre ( gammelfransk: Jehan le Meingre), også kalt Boucicaut (født 28. august 1366 i Poitiers i Frankrike, død 21. juni 1421 i Yorkshire i England) var en fransk ridder som var marskalk av Frankrike som var kjent for sin militære dyktighet.

Bakgrunn

Han var sønn av Jean I Le Maingre og tjenestegjorde som pasje ved hoffet hos Karl VI av Frankrike, og da han var 12 år fulgte han Ludvig II, hertugen av Bourbon på et felttog i Normandie.

Ridder, hærfører

Da han var 16 år, ble han slått til ridder etter slaget ved Roosebeke 27. november 1382.
I 1384 ssro han til Preussen for å slutte seg til Den tyske orden i deres krigføring mot de hedenske litauerne som konverterte deretter i 1386. Etter militære kampanjer mot maurerne i Spania og mot Toulouse i Frankrike, før han  med hertugen av Bourbon vendte tilbake til Spania som hadde blitt en kampsted for hundreårskrigen før han i to år reiste rundt i middelhavsområdet.
I 1390 deltok han i en ridderturnering hvor han slo de mest kjente britiske soldatene i en-til-en kamp. Året etter reiste han tilbake til Preussen og kjempet mot hedninger i Livland og Preussen. Etter sin bemerkede innsats mot fienden i disse kampene ble han utnevnt til marskalk av Frankrike 25. desember 1391 av kong Karl VI i St. Martin-katedralen i Tours.
1396 deltok han i et felles korstog mot Det osmanske rike hvor han gikk på et stort nederlag i slaget ved Nikopolis 28. september samme år. Han ble tatt til fange hos den osmanske sultanen Bayezid I, men klarte i motsetning til de andre, å unngå å bli henrettet og løslatt etter at det var utbetalt løsepenger.
Etter å ha kommet hjem, dannet han en ridderorden og organiserte en støttestyrke til den bysantinske keiseren Manuel II Palaiologos på seks skip og 1 200 mann mot osmanene.
På bakgrunn av sine militære meritter og kjennskapen til Midtøsten ble han i 1401 utnevnt til fransk guvernør i Genova som hadde kommet under fransk kontroll av Karl VI i 1396. Han lyktes her å slå tilbake et angrep fra kong Janus av Kypros som prøvde å ta tilbake Famagusta på Kypros som hadde blitt tatt av Genova. Etter harde kamper i hele Middelhavet, klarte Genova å kjempe til seg frihet fra det franske styret.
Han vendte da tilbake til Frankrike, og ble en del av rivaliseringen mellom Burgund-fraksjonen og Orléans-fraksjonen. 
Under slaget ved Agincourt i 1415 hadde han kommandoen over de fremskutte franske styrkene, men ble tatt til fange av de engelske styrkene under Henrik V og døde seks år senere i Yorkshire. 
Han ble begravet i katedralen i Tours.
Evides

Utseende

Middelsstore, metallisk fargede praktbiller. Kroppen er spredt kledt med lyse skjell. Dekkvingene er sagtakkede i spissen.

Levevis

Som hos de fleste andre praktbiller utvikler larvene seg i død ved.

Utbredelse

Slekten er utbredt i Afrika og Sørøst-Asia.